 Wuxuu isna dhankiisa wuxuu tilmaamay inay Xukuumaddu aad uga gaabisay wax ka qabashada dagaalkan labada beelood, gaar ahaan Wasaaradda Arrimaha Guddaha, waxaanu yidhi Waxaan arkayaa in Wasaaraddii Arrimaha Gudduhu kaalinteedii ay qaban kari weyday, Wasiirka Arrimaha Gudduhuna doorkiisi uu gabay, arintana waxba kamuu qaban,Guurtidu barigii hore arinta meel fiican bay soo dhigeen, wixii laga daba geeyey iyo qorsea xumada timid ayaa dagaalkaas maanta sababay, umaddana waxaan ugu baaqayaa inay xabada joojiyaan, oo ay nabada dib ugu noqdaan, waa dad ehela, umadda reer Somaliland waxaan leeyahay wax-garadkeeda, madax-dhaqameedkeeda, iyo aqoonyahankeedaba waa in loo gurmado dadkan sidii nabada looga dhex dhalin lahaa, dadkii dhintay weyba dhinteen ee dadka hadda nool ha loo taliyo, oo ha la badbaadiyo,runtii waa ayaan daro in cidii qaranka masuulka uga ahayd xaaladan oo kale inay wax ka qabato, in haddana gaabis aad u xumi ku yimid, imikana anigu waxaan ku baaqayaa in cid walba oo qayb ka ah dagaalkan iyo colaadan, ama af ha kaga qayb qaatan, ama maal ha kaga qayb qaatan, ama dabada ha ka riixayaan, ama dhiirigelin iyo abaabul ha wadaan, ee waa in talaabo laga qaada, oo la qabtaa, ILLAAHAYNA waa inaga xarimay in la daadiyo dhiig dadka islaamka ah, oo waliba lagu daadiyo sabab laaan ee labada Beelood ee iyagu dagaalamay, waxaan ka codsanayaa inay dagaalka iyo xabada joojiyaan, waana in aad looga dadaala sidii aanu dagaalkani u sii fidi lahayn,loona soo af jari lahaa. 